**To‘lov kontrakt (uch tomonlama kontrakt) asosida mutaxassis tayyorlashga**

SHARTNOMA (bakalavr) № \_\_\_\_\_\_

Angren sh. 2023 уil «\_\_\_\_» Yanvar

O‘zbekiston Respublikasi Vazirlar mahkamasi huzuridagi Ta’lim sifatini nazorat qilish inspeksiyasi tomonidan nodavlat ta’lim xizmatlarini ko‘rsatish uchun berilgan 056518-sonli litsenziya va Ustaviga asosan faoliyat yuritvuchi “Angren Universiteti” MChJ (keyingi o‘rinlarda «Universitet» deb ataladi) nomidan rektor K.O.Sindarov bir tomondan, va (F.I.SH.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ikkinchi tomondan (keyingi o’rinlarda - **Buyurtmachi**) yoki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ga asosan ish yurutuvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uchinchi tomondan (keyingi o’rinlarda - **Buyurtmachi**) va talabalikka tavsiya etilgan abituriyent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o’rinlarda - **Talaba**), birgalikda **Tomonlar**),

**60310100-Iqtisodiyot ta`lim** yo‘nalishi bo‘yicha Talabani bakalavriat **1**-kurs **1**-semestr davomida o‘qitish maqsadida mazkur shartnomani (keyingi o‘rinlarda - **Kontrakt**) quyidagi shartlar asosida tuzdilar:

1. **KONTRAKT PREDMETI**
   1. Mazkur Kontraktga asosan Ta’lim muassasasi \_\_\_\_\_\_\_4\_\_\_\_\_\_\_\_\_\_ o‘quv yili davomida belgilangan ta’lim standartlari va o‘quv dasturlariga muvofiq o‘qitadi, Buyurtmachi esa Kontraktning 3-bobida ko‘rsatilgan tartib va miqdordagi to’lovni amalga oshiradi hamda Talaba Ta’lim muassasasida belgilangan tartibga muvofiq ta’lim olish majburiyatini oladi.
   2. Ta’lim shakli:  **Kunduzgi**
   3. O’qishmuddati:  **4 yil** *.*
2. **TOMONLARNING HUQUQ VA MAJBURIYATLARI**
   1. **Ta’lim muassasasining huquqlari:**
      1. Talabadan/Buyurtmachidan shartnomaviy majburiyatlari bajarilishini, shu jumladan Ta’lim muassasasining ichki hujjatlarida belgilangan qoidalarga rioya qilishni, o‘quv mashg‘ulotlarida muntazam qatnashishni, Kontrakt bo‘yicha to’lovlarni o‘z vaqtida amalga oshirishni talab qilish.
      2. Talaba Ta’lim muassasasining ichki hujjatlarida belgilangan qoidalarga rioya qilmagan, darslarni uzrli sabablarsiz qoldirib, o‘quv yili davomida talabalarni o‘quv soatlari bo‘yicha imtihonlarga qabul qilish uchun zarur bo‘lgan minimal o‘quv soatlari mavjud bo‘lmagan taqdirda Talabaning imtihonlarga kirishini cheklash (talabalarga imtihon topshirish uchun zarur bo‘lgan o‘quv soatlari miqdori Universitetning ichki qoidalari bilan tartibga solinadi) yoki Buyurtmachi o‘qitish uchun belgilangan miqdordagi to’lovni o‘z vaqtida amalga oshirmagan bo‘lsa Ta’lim muassasasi Talabaga nisbatan belgilangan tartibda talabalar safidan chetlashtirish, tegishli kursda qoldirish yoki boshqa choralarni qo‘llash.
      3. Talaba va/yoki Buyurtmachi tomonidan ushbu Shartnoma shartlariga amal qilinmagan holatda va/yoki ushbu Shartnomada ko’rsatilgan muddatda to’lov amalga oshirilmagan holatda, Universitet rahbariyatining qaroriga binoan mazkur shartnomani bir tomonlama bekor qilish. Bunda talaba yoki to'lovchining muqaddam amalga oshirgan to'lovlari qaytarilmaydi.
      4. Talaba Ta’lim muassasasining ichki hujjatlarida belgilangan qoidalarni qo‘pol ravishda buzgan, xususan huquqbuzarlik sodir etgan hollarda Kontraktni bir tomonlama bekor qilish.
      5. Istisno tariqasida Kontrakt bo’yicha to’lov muddatlarini uzaytirish (Ta’lim muassasasining buyrug’i orqali).
      6. Buyurtmachi kontraktning 3-bobida ko’rsatilgan tartib va miqdorda o’z vaqtida to’lovni amalga oshirmaganida, Talabani barcha o’quv va imtihon jarayonlariga qo’ymaslik.
      7. Talabaning rasmiy hujjatlarining asl nusxasini (o‘rta yoki o‘rta maxsus ma’lumot to‘g‘risida attestat va/yoki diplom, Universitet diplomi yoki boshqa hujjatlar) Universitetning o‘qish va boshqa xizmatlari to’lovini (kitoblarni qaytarish yoki ularning narxini) 100% miqdorida to‘langunga qadar, shuningdek Universitetga yetkazilgan zararning o‘rni qoplanmaguncha va penya to‘langunga qadar saqlash.
      8. O‘zbekiston Respublikasining amaldagi qonunchiligi va universitet nizomida nazarda tutilgan boshqa huquqlarni amalga oshirish.
   2. **Ta’lim muassasasining majburiyatlari:**
      1. O‘qitish uchun O‘zbekiston Respublikasining “Ta’lim to‘g‘risida”gi Qonuniga muvofiq Ta’lim muassasasi Ustavi va boshqa ichki hujjatlarida nazarda tutilgan zarur shart-sharoitlarni yaratadi.
      2. Talabalarning qonun hujjatlarida belgilangan huquqlarining bajarilishini ta’minlaydi.
      3. Talabani tasdiqlangan o’quv reja va dasturlarga muvofiq darajada o‘qitadi.
      4. Talaba bakalavriat yo’nalishini muvaffaqiyatli tamomlaganda, belgilangan tartibda diplom beradi.
      5. Abituriyent o’quv yilining birinchi yarmi uchun yoki to’liq to’lovni amalga oshirganidan so‘ng uni talabalar safiga qabul qilish.
   3. **Talaba va Buyurtmachining huquqlari:**
      1. Ta’lim muassasasidan shartnomaviy majburiyatlari bajarilishini talab qilish.
      2. Ta’lim muassasasida tasdiqlangan o’quv reja va dasturlarga muvofiq darajada ta’lim olish.
      3. Ta’lim muassasasining ta’lim jarayonlarini yaxshilashga doir takliflar berish.
      4. O‘qish uchun to’lov turini 3-bobga asosan tanlash.
   4. **Talaba va Buyurtmachining majburiyatlari:**
      1. Buyurtmachi joriy o‘quv yili uchun belgilangan o‘qitish qiymatini Kontraktning 3-bobida ko’rsatilgan tartib va miqdorda o‘z vaqtida to’laydi.
      2. Universitet Ustavi va boshqa ichki hujjatlari talablariga qat’iy rioya qiladi.
      3. Talaba o’quv mashg’ulotlarida muntazam qatnashadi.
      4. Talaba Ta’lim muassasasida belgilangan tartib va doirada ta’lim oladi hamda ushbu jarayonda bilim darajasini oshirib boradi.
      5. Kontraktni imzolaganidan keyin Ta’lim muassasasiga taqdim etadi.
      6. Talaba va buyurtmachi o’rtasidagi huquqiy majburiyatlar o’zaro kelishuv asosida boshqariladi va ushbu o‘zaro kelishuvni amalga oshirish uchun Universitet hech qanday majburiyatni o‘z zimmasiga olmaydi.

**3. TO‘LOV MIQDORLARI VA MUDDATLARI**

* 1. Ta’lim muassasasida o’qish davrida ta’lim xizmatini ko’rsatish narxi Respublikada belgilangan Mehnatga haq to‘lashning eng kam miqdoriga bog‘liq holda hisoblanadi.
  2. Ta'lim uchun to'lov O’zbekiston Respublikasi milliy valyutasida (UZS) Universitetning bank hisob raqamiga o'tkazish yo'li bilan va/yoki O'zbekiston Respublikasi qonunchiligi bilan ruxsat etilgan boshqa usulda amalga oshiriladi.
  3. To`lanishi lozim bo’lgan to’lov summasi **16.000.000(O`n olti million ) so‘mni** tashkil etadi va quyidagi muddatlarda amalga oshiriladi:
* belgilangan to‘lov miqdorining kamida 50 foizini talabalikka tavsiya etilgan abiturientlar uchun 15.02.2023 gacha;
* belgilangan to‘lov miqdorining qolgan qismini (100%) 01.05.2023 gacha amalga oshirishi lozim.
  1. To‘lovning to‘liq summasini uch ish kuni ichida to‘lagan talaba yoki buyurtmachiga sirtqi ta’lim uchun 500 000 (besh yuz ming ) so‘m, kunduzgi ta’lim uchun 1 000 000 (bir million) so‘m miqdorda chegirma beriladi.
  2. Agar Talaba qoniqarsiz natijalar tufayli bir yoki bir nechta kurslardan topshira olmasa, o‘qish to‘lovi quyidagicha to‘lanadi:
     1. Agar Talaba bir semestrda 12 dan kam kredit olsa, u o‘qish uchun to‘lovni olgan akademik kreditlar soniga qarab to‘lashi shart. Bitta kreditning qiymati 300 000 (uch yuz ming) so‘mga teng.
     2. Agar Talaba bir semestrda 12 yoki undan ortiq kredit olgan bo‘lsa, talaba Qabul nizomida ko‘rsatilgan bir semestr uchun o‘qish to‘lovining yarmini to‘lashi shart.
  3. To‘lovni amalga oshirayotganda Talaba va/yoki Buyurtmachi to‘lov hujjatlarida talabaning to'liq ismi, sharifini, talaba o'qiyotgan fakultet nomi, kursi, shuningdek, talabaning pasport seriya va raqamini ko'rsatishi shart.
  4. O‘zbekiston Respublikasida Mehnatga haq to‘lashning eng kam miqdori oshirilganda Universitet ta’lim uchun belgilangan to'lov miqdorini bir tomonlama shunga muvofiq miqdorda oshirishga haqlidir, bu haqda Universitet Talabani 15 kalendar kun oldin xabardor qiladi.
  5. O‘qish boshlanganda va/yoki Talabani kursga qabul qilish to‘g‘risidagi qaror kuchga kirgandan keyin to‘langan har qanday summa qaytarilmaydi.
  6. Talaba o‘qishdan chetlatilgan taqdirda, chetlatilish sabablaridan qat’i nazar, Universitetga ta’lim uchun to'langan pul mablag'lari Universitet tomonidan qaytarilmaydi.

1. **KONTRAKTNI BEKOR QILISH**

**Kontrakt quyidagi hollarda bekor qilinadi:**

* 1. Tomonlarning o‘zaro roziligi bilan.
  2. Ta’lim muasasasining tashabbusiga ko‘ra Ustavi va boshqa ichki hujjatlariga muvofiq Talaba talabalar safidan chiqarilganda.
  3. Kontrakt to’lov miqdori belgilangan muddat ichida to’lanmasa (bunda, Ta’lim muassasasi Kontraktini bir tomonlama bekor qiladi, Talaba talabalar safidan chiqariladi).
  4. Buyurtmachining tashabbusiga ko‘ra (yozma murojaatga asosan).
  5. Kontraktning 2.1.3-bandida ko’rsatilgan hollarda (Ta’lim muassasasi tomonidan Kontraktning bir tomonlama bekor qilinishi va talabalar safidan chiqarilishi haqida Buyurtmachiga yozma xabarnoma yuborish orqali).
  6. Qonunchilikda ko‘rsatilgan boshqa hollarda.
  7. Kontrakt bekor qilingan barcha holatlarda Buyurtmachi amalga oshirgan to’lov miqdoridan Ta’lim muasasasi ko’rsatgan ta’lim xizmatlari qiymati va davriga monand mablag’lar Ta’lim muasasasi foydasiga ushlab qolinadi. Agar Buyurtmachi ungacha muddatda to’lovni amalga oshirmagan bo’lgan taqdirda Buyurtmachi ushbu qarzdorlikni to’lashni o‘z majburiyatiga oladi.

1. **FORS-MAJOR HOLATLAR**
   1. Ushbu Kontraktga asosan majburiyatlarning bajarilmasligi holatlari yengib bo'lmaydigan kuchlar (fors-major) ta’siri natijasida vujudga kelganda, Tomonlar o’z majburiyatlarini bajarmaslikdan qisman yoki to’liq ozod bo’ladilar.
   2. Yengib bo’lmaydigan kuchlar (fors-major) holatlariga Tomonlarning irodasi va faoliyatiga bog’liq bo’lmagan tabiat hodisalari (zilzila, ko‘chki, bo‘ron, qurg'oqchilik va boshqalar) yoki ijtimoiy-iqtisodiy holatlar (urush holati, qamal, davlat manfaatlarini ko‘zlab) sababli yuzaga kelgan sharoitlarda Tomonlarga qabul qilingan majburiyatlarni bajarish imkonini bermaydigan favqulodda, oldini olib bo'lmaydigan va kutilmagan holatlar kiradi.
   3. Kontrakt Tomonlaridan qaysi biri uchun majburiyatlarni yengib bo’lmaydigan kuchlar (fors- major) holatlari sababli bajarmaslik ma’lum bo‘lsa, darhol ikkinchi tomonga bu xaqda 10 (o’n) kun ichida ushbu holatlar harakati sababini dalillar bilan taqdim etishi lozim. Masofaviy ta’lim bundan mustasno holat hisoblanadi. Universitet masofaviy uslubda ta’lim berish imkonini yo‘lga qo‘yish huquqiga ega va Talaba va Buyurtmachi bu uslubda ta’lim olishga roziligini bildiradi.
   4. Kontraktga asosan majburiyatlarni ijro qilish muddati ushbu yengib bo’lmaydigan kuchlar (fors- major) va holatlar davom etish muddatiga qadar uzaytiriladi. Agar yengib bo’lmaydigan kuchlar (fors- major) ta’siri 90 (to’qson) kundan ortiqroq davom etsa, Tomonlar kelishuviga binoan shartnoma bekor qilinishi mumkin. Masofaviy ta’lim bundan mustasno holat hisoblanadi.
   5. Fors-major holatlari ta’limni masofaviy amalga oshirishga imkon bersa, tomonlar o’z majburiyatlarini masofaviy ta’limga asosan amalga oshiradilar. Bunda Talaba masofaviy ta’limda qatnashish uchun barcha talab qilingan texnik va boshqa jixatdan sharoyitga ega bo'lishi kerak.
2. **YAKUNIY QOIDALAR**
   1. Kontrakt bevosita Tomonlar tomonidan imzolangan paytdan e’tiboran kuchga kiradi.
   2. Taraflar ushbu shartnomadan kelib chiqadigan yoki yuzaga kelishi mumkin bo‘lgan barcha nizolar yoki kelishmovchiliklarni do’stona muzokaralar orqali hal qilish uchun barcha sa’y-harakatlarni amalga oshiradilar, Kontraktning 4.2., 4.3., 4.4., 4.5. bandlarida ko‘rsatilgan holatlar bundan mustasno.
   3. Shartnomaning har qanday o'zgarishi, O'zbekiston Respublikasining amaldagi qonunchiligiga muvofiq yozma ravishda amalga oshiriladi.
   4. Ushbu shartnomadan kelib chiqadigan har qanday nizo, kelishmovchilik yoki da’voni, shuningdek, shartnomaga amal qilmaslik, uni vaqtincha to’xtatish yoki bekor qilishni do‘stona muzokaralar orqali hal etishning imkoniyati bo’lmasa, O‘zbekiston Respublikasi qonun hujjatlariga muvofiq sud orqali tartibga solinadi.
   5. Kontrakt bo‘yicha o‘z majburiyatlarini bajarmagan Tomon qonunda belgilangan javobgarlikka tortiladi.
3. Barcha o’zaro xabar va ogohlantirishlar, arizalar va boshqa yozishmalar Tomonlar tarafidan yozma ravishda yuboriladi. Xabar va ogohlantirishlar, arizalar va boshqa yozishmalar pochta orqali, buyurtma xat, elektron xat, telegraf, faks orqali yoki Tomonlarning yuridik manziliga (oluvchining qabul qilib olganligini tasdiqlovchi imzosi bilan) qo’ldan qo’lga yetkazish yo’li bilan yuborilganidagina rasman yetkazilgan xisoblanadi.
4. Kontraktga asosan majburiyatlarni ijro qilish muddati bir o‘quv yilini tashkil qiladi.
5. Buyurtmachi/Talaba tomonidan taqdim qilingan barcha hujjatlar, hujjatlardagi ma’lumotlarning ishonchliligi, to’g’riligi, haqqoniyligi bo‘yicha javobgarlik Buyurtmachi/Talaba zimmasiga yuklanadi. Talaba/Buyurtmachi tomonidan hujjatlami qalbakilashtirish huquqbuzarligi ta’lim muassasasi tomonidan aniqlanganda darhol huquqni muhofaza qiluvchi organlarga xabar beriladi, Talaba talabalar safidan chetlashtiriladi. Bunday holatlar uchun jinoyiy javobgarlik mavjudligini ma’lum qilamiz. *(****O’zbekiston Respublikasi Jinoyat kodeksining 228-moddasi****).* Agar bunday holat Talaba ta’lim muassasasidan bakalavr diplomini u taqdim qilgan qalbaki hujjat(lar) yoki hujjatlardagi qalbakilashtirilgan ma’lumotlar asosida olgan bo‘lsa, unda diplom haqiqiy emas deb topiladi va ushbu holat yuzasidan huquqni muhofaza qiluvchi organlarga xabar beriladi.
6. Ushbu shartnomaning 6.8. bandida ko‘rsatilgan huquqbuzarlik sodir etilgan bo’lsa Talaba/Buyurtmachi tomonidan amalga oshirilgan shartnoma to‘lovi qaytarilmaydi.

6.10. Ushbu shartnoma O‘zbekiston Respublikasining amaldagi qonunchiligiga muvofiq O‘zbekiston Respublikasi Fuqarolik kodeksining kelishuvlar to‘g‘risidagi qoidalardan kelib chiqqan holda tuzilgan.

1. **TOMONLARMNG REKVIZITLARI:**

|  |  |
| --- | --- |
| **TA'LIM MUASSASASI** | **BYURTMACHI (TALABA)** |
| “ANGREN UNIVERSITETI” MCHJ  Yuridik manzili:  Toshkent viloyati, Angren shahri, Ozodlik MFY,  Fleyshmaxer ko’chasi, 2-uy.  To‘lov rekvizitlari:  H/r: 20208000905586065001  **INN:** 310 009 930  **MФО:** 00822  AT Xalq Banki Mirzo Ulug‘bek filiali    **Rahbar:** Sindarov Komil Oydinovich    **Imzo: \_\_\_\_\_\_\_\_\_\_\_\_\_\_\_\_\_** | F.I.SH\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Manzil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pasport raqami va seriyasi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefon raqami:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Imzo:\_\_\_\_\_\_\_\_\_\_\_\_\_\_\_\_\_ |

|  |
| --- |
| **BYURTMACHI (TASHKILOT)** |
| **Tashkilot nomi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Manzil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Bank: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **X/r: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Bank kodi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **STIR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Rektor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Imzo: \_\_\_\_\_\_\_\_\_\_\_\_\_\_\_\_\_\_\_\_** |